గుడివాడ (ఆంధ్రజ్యోతి): చేపల పెంపకందారులకు ఈ సంవత్సరం అన్ని విధాల కలిసి వస్తోంది. ధరలతో పాటు ఎగుమతులు కూడా ఆశాజనకంగా ఉన్నాయి. కృష్ణా జిల్లాలో దాదాపు 1.50 లక్షల హెక్టార్లలో ఆక్వా సాగు జరుగుతోంది. అందులో 55 శాతానికిపైగా చెరువుల్లో చేపలు పెంచుతున్నారు. నిన్న మొన్నటి వరకు కిలో  శీలావతి రకం చేపలు టన్ను రూ.95,000 ఉండగా, ప్రస్తుతం రూ.1.03 లక్షలు పలుకుతోంది. రెండు కిలోల వరకు బరువు ఉండే కట్ల రకం చేపలకూ ఇదే ధర లభిస్తోంది. టన్ను రూప్చంద్ రకం చేపల ధరా రూ.80,000 నుంచి రూ.85,000కు చేరింది.జోరుగా ఎగుమతులుదిగుబడులతోపాటు ధర పెరగడంతో చేపల పశ్చిమబెంగాల్, ముంబై, బీహార్, సిల్సేర్, హిమాచల్ప్రదేశ్ తదితర ప్రాంతాలకు ఎగుమతులు ముమ్మరం అయ్యాయి. వరదల ఉధృతి తగ్గడంతో బిహార్, అసోం, ఒడిశా రాష్ర్టాలకు కూడా త్వరలో ఎగుమతులు ప్రారంభమయ్యే అవకాశాలు ఉన్నట్టు చెబుతున్నారు. దీంతో ఆయా రకాల చేపల ధర టన్నుకు మరో రూ.5,000 నుంచి రూ.8,000 వరకు పెరిగే అవకాశం ఉందని భావిస్తున్నారు. అసోం, బిహార్, ఒడిశా రాష్ట్రాల వరదలతో టన్ను ఫంగస్ రకం చేపల ధర రూ.60,000 నుంచి రూ.57,000కు పడిపోయింది. మళ్లీ ఎగుమతులు ప్రారంభమైతే ఈ చేపల ధర రూ.65,000 వరకు పెరిగే అవకాశం ఉందని భావిస్తున్నారు.లారీ యజమానులకు ఊరటవరదలతో ఎగుమతులు తగ్గిపోవడంతో గత నెల రోజులుగా లారీ ఆపరేటర్లు డీలా పడిపోయారు. ఫైనాన్స్ కిస్తీలు కూడా కట్టలేక దాదాపు 60 శాతం మంది ఆపరేటర్లు దిక్కులు చూస్తున్నారు. త్వరలో ఆయా రాష్ర్టాలకు చేపల ఎగుమతులు ప్రారంభమయ్యే పరిస్థితులు ఉన్నందున లారీ యజమానులు ఒకింత ఊపిరి పీల్చుకోనున్నారు. మరో వైపు ఆయా ఎగుమతుల కంపెనీల్లో పనిచేవారికి కూడా పని లేకుండాపోయింది. త్వరలో ఎగుమతులు ఊపందుకోనున్నందున పనివారు కూడా బిజి కానున్నారు.
gudiwada (aandhrajyoti): chepala pempakandaarulaku ee samvatsaram anni vidhaala kalisi vastondi. dharalatho paatu egumatulu kuudaa aasaajanakamgaa unnaayi. krishna jillaalo daadaapu 1.50 lakshala hectarlalo akwa saagu jarugutondi. andulo 55 saataanikipaigaa cheruvullo chepalu penchutunnaaru. ninna monnati varaku kilo  sheelaavati rakam chepalu tannu roo.95,000 undagaa, prastutam roo.1.03 lakshalu palukutondi. rendu kilola varaku baruvu unde katla rakam chepalakuu ide dhara labhistondi. tannu roopchand rakam chepala dhara roo.80,000 nunchi roo.85,000ku cherindi.jorugaa egumatuludigubadulatoo dhara peragadamtho chepala paschimabengal, mumbai, beehar, silser, himachalpradesh taditara praantaalaku egumatulu mummaram ayyai. varadala udhruti taggadamtho bihar, asom, odisa raashrtaalaku kuudaa twaralo egumatulu praarambhamayye avakaasaalu unnattu chebutunnaru. deentho aayaa rakala chepala dhara tannuku maro roo.5,000 nunchi roo.8,000 varaku perige avakaasam undani bhaavistunnaaru. asom, bihar, odisa rashtrala varadalato tannu fangas rakam chepala dhara roo.60,000 nunchi roo.57,000ku padipoyindi. malli egumatulu praarambhamaite ee chepala dhara roo.65,000 varaku perige avakaasam undani bhaavistunnaaru.lari yajamaanulaku ooratavaradalato egumatulu taggipovadamto gatha nela rojulugaa lari aaparetarlu deela padipoyaaru. finans kisteelu kuudaa kattaleka daadaapu 60 saatam mandi aaparetarlu dikkulu chustunnaru. twaralo aayaa raashrtaalaku chepala egumatulu praarambhamayye paristhitulu unnanduna lari yajamaanulu okinta oopiri peelchukoonunnaaru. maro vaipu aayaa egumatula companyllo panichevaariki kuudaa pani lekundapoyindi. twaralo egumatulu oopandukoonunnandu panivaaru kuudaa biji kaanunnaaru.